SL Uradni list Evropske unije C 321/4

Objava zahtevka za spremembo v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

2014/C 321/05

V skladu s členom 51 Uredbe (EU) št. 1151/2012 Evropskega parlamenta in Sveta je ta objava podlaga za uveljavljanje pravice do ugovora zoper zahtevek za spremembo (1).

ZAHTEVEK ZA SPREMEMBO

UREDBA SVETA (ES) št. 510/2006

o zaščiti geografskih označb in označb porekla za kmetijske proizvode in živila (2)

ZAHTEVEK ZA SPREMEMBO V SKLADU S ČLENOM 9

„SCHWÄBISCHE MAULTASCHEN“/„SCHWÄBISCHE SUPPENMAULTASCHEN“

št. ES: DE-PGI-0105-01165 – 21.10.2013

ZGO ( X ) ZOP ( )

1. Postavka v specifikaciji proizvoda, na katero se sprememba nanaša

—

☐

—

☒

—

☐

—

☐

—

☐

—

☐

—

☐

—

☐

—

☐

2. Vrsta spremembe

—

☒

—

☐

—

☐

—

☐

3. Spremembe:

Zahtevane spremembe:

(b) Opis:

Oddelek „Sestava“ se nadomesti z naslednjim:

Sestava Testo Proizvod mora vsebovati: — moko in/ali zdrob iz pšenice durum in/ali pirin zdrob in/ali pirino moko, — celo jajce, — vodo. Proizvod lahko vsebuje: — sol, jodirano sol, morsko sol, — zelišča in/ali špinačo, — rastlinsko olje. Mleto meso Osnovne sestavine: Proizvod mora vsebovati: — svinjsko in/ali goveje in/ali telečje meso. Proizvod lahko vsebuje: — skorjo, svinjsko maščobo, govejo maščobo, — potrebušino, prekajene suhomesne proizvode (npr. polsuho salamo), pršut, — celo jajce, — vodo, — zamrznjeno in/ali svežo zelenjavo, ki raste na zadevnem območju, npr. špinačo, blitvo, korenje, čebulo (tudi praženo), grah, fižol, krompir, zeleno, pastinak, por, čemaž, — kruh (beli ali polnozrnati ali pirin kruh, tudi posušen in zmlet v drobtine), — rastlinsko olje. Začimbe (največ 3 %): Proizvod lahko vsebuje: — sveže ali posušene ali zamrznjene začimbe in zelišča, npr. peteršilj, drobnjak, zeleno, izvlečke začimb, — sladila (sladkor, dekstrozo, glukozni sirup, trsni sladkor, med), — sol, jodirano sol, morsko sol, kameno sol, kristalno sol, nitratno sol (le za sestavine, ki so v osnovnih sestavinah mletega mesa: potrebušino, prekajene suhomesne proizvode, pršut). Sestavine, ki niso začimbe (največ 2 %): Proizvod lahko vsebuje: — nepredelan škrob, — sredstva za zgoščevanje (rožičevo moko, guar gumi, ksantan gumi), — sredstva za mletje mesa (citrat, fosfat), — stabilizacijska sredstva (citrat, acetat, organske kisline), — pšenični gluten in/ali koruzni zdrob, — jajčni beljak v prahu, celo jajce v prahu, — rastlinsko olje, — antioksidante (askorbinsko kislino, natrijev askorbat, citronsko kislino, citrat). Mleta zelenjava Osnovne sestavine: Proizvod mora vsebovati: — zamrznjeno in/ali svežo in/ali posušeno zelenjavo, ki raste na zadevnem območju, npr. špinačo, blitvo, korenje, čebulo (tudi praženo), grah, fižol, krompir, zeleno, pastinak, por, čemaž, koruzo. Proizvod lahko vsebuje: — mlečne proizvode, npr. skuto, sveži sir, sir, — kruh (beli ali polnozrnati ali pirin kruh, tudi posušen in zmlet v drobtine), — celo jajce, — vodo. Začimbe (največ 3 %): Proizvod lahko vsebuje: — sveže ali posušene ali zamrznjene začimbe in zelišča, npr. peteršilj, drobnjak, zeleno, izvlečke začimb, — sladila (sladkor, dekstrozo, glukozni sirup, trsni sladkor, med), — sol, jodirano sol, morsko sol, kameno sol, kristalno sol. Sestavine, ki niso začimbe (največ 2 %): Proizvod lahko vsebuje: — nepredelan škrob, — sredstva za zgoščevanje (rožičevo moko, guar gumi, ksantan gumi), — sredstva za mletje mesa (citrat/fosfat), — stabilizacijska sredstva (citrat, acetat in organske kisline), — pšenični gluten in/ali koruzni zdrob, — jajčni beljak v prahu, celo jajce v prahu, — rastlinsko olje, — antioksidante (askorbinsko kislino, natrijev askorbat, citronsko kislino, citrat).

V oddelku „Merila kakovosti“ se opisu testa doda opis barve testa: „… ali zeleno ali z zelenimi lisami, če je pripravljeno s špinačo ali zelišči.“

V oddelku „Konsistenca/tekstura“ nadeva se izraz „emulzija“ nadomesti z izrazom „struktura“.

V oddelku „Delež mesa“ se za besedilom „najmanj 8 %“ doda „skupne teže“.

Prav tako se doda naslednji podatek o deležu zelenjave: „Delež zelenjave: najmanj 20 % skupne teže (za zelenjavne nadeve), pri čemer zelenjava predstavlja najmanj 30 % nadeva.“

Utemeljitev :

Spremembe iz zahtevka bodo prispevale k jasnosti ter zagotovile celostno opredelitev bistvenih in dodatnih sestavin, zlasti za proizvode „Maultaschen“ z zelenjavnimi nadevi.

Ta zahtevek je bil vložen na zahtevo nadzornih organov dežele Baden-Württemberg, ki zahtevajo več jasnosti glede obveznih ali možnih sestavin.

ENOTNI DOKUMENT

UREDBA SVETA (ES) št. 510/2006

o zaščiti geografskih označb in označb porekla za kmetijske proizvode in živila (3)

„SCHWÄBISCHE MAULTASCHEN“/„SCHWÄBISCHE SUPPENMAULTASCHEN“

št. ES: DE-PGI-0105-01165 – 21.10.2013

ZGO ( X ) ZOP ( )

1. Ime

„Schwäbische Maultaschen“/„Schwäbische Suppenmaultaschen“

2. Država članica ali tretja država

Nemčija

3. Opis kmetijskega proizvoda ali živila

3.1 Vrsta proizvoda

Skupina 2.7 Testenine

3.2 Opis proizvoda, za katerega se uporablja ime iz točke 1

Žlikrofi z nadevom iz mletega mesa ali mlete zelenjave.

Štirikotne oblike ali v obliki zvitka; sveži ali pakirani; jedo se skuhani ali ocvrti.

3.3 Surovine (samo za predelane proizvode)

Sestava

Testo

Proizvod mora vsebovati:

— moko in/ali zdrob iz pšenice durum in/ali pirin zdrob in/ali pirino moko,

— celo jajce,

— vodo.

Proizvod lahko vsebuje:

— sol, jodirano sol, morsko sol,

— zelišča in/ali špinačo,

— rastlinsko olje.

Mleto meso

Osnovne sestavine:

Proizvod mora vsebovati:

— svinjsko in/ali goveje in/ali telečje meso.

Proizvod lahko vsebuje:

— skorjo, svinjsko maščobo, govejo maščobo,

— potrebušino, prekajene suhomesne proizvode (npr. polsuho salamo), pršut,

— celo jajce,

— vodo,

— zamrznjeno in/ali svežo zelenjavo, ki je značilna za geografsko območje, npr. špinačo, blitvo, korenje, čebulo (tudi praženo), grah, fižol, krompir, zeleno, pastinak, por, čemaž, koruzo. Uporabljena zelenjava je lahko tudi iz drugih regij,

— kruh (beli ali polnozrnati ali pirin kruh, tudi posušen in zmlet v drobtine),

— rastlinsko olje.

Začimbe (največ 3 %):

Proizvod lahko vsebuje:

— sveže ali posušene ali zamrznjene začimbe in zelišča, npr. peteršilj, drobnjak, zeleno, izvlečke začimb,

— sladila (sladkor, dekstrozo, glukozni sirup, trsni sladkor, med),

— sol, jodirano sol, morsko sol, kameno sol, kristalno sol, nitratno sol (le za sestavine, ki so lahko v osnovnih sestavinah mletega mesa: potrebušino, prekajene suhomesne proizvode, pršut).

Sestavine, ki niso začimbe (največ 2 %):

Proizvod lahko vsebuje:

— nepredelan škrob,

— sredstva za zgoščevanje (rožičevo moko, guar gumi, ksantan gumi),

— sredstva za mletje mesa (citrat, fosfat),

— stabilizacijska sredstva (citrat, acetat, organske kisline),

— pšenični gluten in/ali koruzni zdrob,

— jajčni beljak v prahu, celo jajce v prahu,

— rastlinsko olje,

— antioksidante (askorbinsko kislino, natrijev askorbat, citronsko kislino, citrat).

Mleta zelenjava

Osnovne sestavine:

Proizvod mora vsebovati:

— zamrznjeno in/ali svežo in/ali posušeno zelenjavo, ki je značilna za geografsko območje, npr. špinačo, blitvo, korenje, čebulo (tudi praženo), grah, fižol, krompir, zeleno, pastinak, por, čemaž, koruzo. Uporabljena zelenjava je lahko tudi iz drugih regij.

Proizvod lahko vsebuje:

— mlečne proizvode, npr. skuto, sveži sir, sir,

— kruh (beli ali polnozrnati ali pirin kruh, tudi posušen in zmlet v drobtine),

— celo jajce,

— vodo.

Začimbe (največ 3 %):

Proizvod lahko vsebuje:

— sveže, posušene ali zamrznjene začimbe in zelišča, npr. peteršilj, drobnjak, zeleno, izvlečke začimb,

— sladila (sladkor, dekstrozo, glukozni sirup, trsni sladkor, med),

— sol, jodirano sol, morsko sol, kameno sol, kristalno sol.

Sestavine, ki niso začimbe (največ 2 %):

Proizvod lahko vsebuje:

— nepredelan škrob,

— sredstva za zgoščevanje (rožičevo moko, guar gumi, ksantan gumi),

— sredstva za mletje mesa (citrat/fosfat),

— stabilizacijska sredstva (citrat, acetat in organske kisline),

— pšenični gluten in/ali koruzni zdrob,

— jajčni beljak v prahu, celo jajce v prahu,

— rastlinsko olje,

— antioksidante (askorbinsko kislino, natrijev askorbat, citronsko kislino, citrat).

Merila kakovosti/minimalne zahteve za proizvod „Schwäbische Maultaschen“ z mesnim ali zelenjavnim nadevom:

Barva/videz: testo: svetlorumeno do svetlosivo ali zeleno ali z zelenimi lisami, če je pripravljeno s špinačo ali zelišči; nadev: rahlo zmešan, s še prepoznavno strukturo. Oblika: pravokotna ali v obliki zvitka. Velikost: „Maultasche“ – standardna: dolžina: 55–100 mm; širina: 50–90 mm; višina: 15–25 mm. „Suppenmaultasche“ dolžina: 10–55 mm; širina: 10–50 mm; višina: 5–20 mm. Teža: „Maultasche“ – standardna: „Suppenmaultasche“: 40–150 g; 10–40 g. Konsistenca/tekstura: testo: čvrsto, nelepljivo; nadev: mehak, struktura je ohranjena. Celo jajce: jajca kakovostnega razreda A; delež suhe snovi najmanj 23 %. Delež mesa: najmanj 8 % skupne teže. (za mesne nadeve) vsebnost beljakovin: mleto meso, najmanj 7-odstotni delež mesnih beljakovin brez beljakovin vezivnega tkiva. Delež zelenjave: najmanj 20 % skupne teže. (za zelenjavne nadeve) najmanj 30 % nadeva je iz zelenjave.

3.4 Krma (samo za proizvode živalskega izvora)

—

3.5 Posebni proizvodni postopki, ki jih je treba izvajati na opredeljenem geografskem območju

Celoten proizvodni postopek poteka znotraj opredeljenega geografskega območja.

3.6 Posebna pravila za rezanje, ribanje, pakiranje itn.

—

3.7 Posebna pravila za označevanje

—

4. Kratka opredelitev geografskega območja

Geografsko območje Švabske obsega celotno deželo Baden-Württemberg in celotno okrožje Schwaben Svobodne države Bavarske.

5. Povezanost z geografskim območjem

5.1 Posebnosti geografskega območja

Žlikrofi „Schwäbische Maultaschen“ imajo stoletno tradicijo na opredeljenem geografskem območju. So tradicionalna postna jed za veliki četrtek, ki je na Švabskem danes priljubljena kot jed, ki se uživa čez vse leto. Pripravlja in prodaja se v skoraj vseh mesnicah, pri izdelovalcih mesnin in v lokalnih restavracijah na Švabskem.

5.2 Posebnosti proizvoda

Žlikrofi „Schwäbische Maultaschen“ so švabska specialiteta z večstoletno tradicijo, ki jo potrošniki zelo cenijo. Nobena švabska jed ni tako priljubljena in znana tako daleč prek meja Švabske (dežela Baden-Württemberg in okrožje Schwaben Svobodne države Bavarske) kot specialiteta „Schwäbische Maultaschen“. Pogosto se omenja v povezavi z znanimi švabskimi osebnostmi in pomembnimi odkritji dežele.

Žlikrofi „Maultaschen“ se omenjajo v švabski literaturi, povezujejo pa jih tudi z mnogimi praznovanji in običaji Švabske.

V kraju Freiberg am Neckar vsako jesen tradicionalno praznujejo „Maultaschenfest“. Občina Baiersbronn celo izvoli „Maultaschenkönigin“ (kraljico žlikrofov). Žlikrofi „Maultaschen“ so pomembni tudi za turizem. Okoli zgodovinskega mesta Bad Urach, v katerem so imeli sedež vladajoči plemiči, vodi posebna pot („Maultaschen-Weg“), na kateri je mogoče občudovati planoto Schwäbische Alb, njeno krajino in kulinarične specialitete.

V švabski regiji je bilo v povezavi z žlikrofi „Maultaschen“ postavljenih več svetovnih rekordov: leta 1982 je gostilničar iz švabskega kraja Maulbronn v 22 minutah pripravil 1 134 žlikrofov „Maultaschen“, s čimer je podrl leto prej postavljen rekord mesarja iz Untertürkheima v Stuttgartu. Isti gostilničar se je leta 1987 z izdelavo velikanskega žlikrofa „Maultasche“ vpisal v Guinnessovo knjigo rekordov. Desetletje pozneje, leta 1997, so kuharji iz mesta Freiberg am Neckar postavili nov rekord. Kmalu zatem, leta 2000, so ta rekord presegli kuharji iz Baiersbronna.

Švabska literatura je polna pesmi in zgodb v zvezi z žlikrofi „Maultaschen“. Švabski pisatelj Thaddäus Troll jev šaljivem tonu celo z njimi primerjal značaj Švabov. Švabski narečni pesnik Heinz Eugen Schramm je objavil pesem o njihovi pripravi. Tudi švabski narečni pesnik Friedrich E. Vogt je žlikrofe „Maultaschen“ literarno trdno umestil na švabski jedilnik.

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali značilnostjo proizvoda (pri ZGO)

Zaradi dolgoletne tradicije in izvora v švabski kulturi so žlikrofi „Schwäbische Maultaschen“ postali zelo znana in priljubljena regionalna specialiteta, ki sega tudi prek švabskih meja, njen sloves pa temelji predvsem na geografskem poreklu.

Sklic na objavo specifikacije

(člen 5(7) Uredbe (ES) št. 510/2006 (4))

https://register.dpma.de/DPMAregister/geo/detail/30499901.6

(1) UL L 343, 14.12.2012, str. 1.

(2) UL L 93, 31.3.2006, str. 12. Nadomeščena z Uredbo (EU) št. 1151/2012.

(3) Glej opombo 2.

(4) Glej opombo 2.